Aya Nakamura

Aya Nakamura, pe Aya Coco Danioko hec'h anv gwir, zo ur ganerez c'hall ha malian bet ganet d'an 10 a viz Mae 1995 e Bamako. E 2020 e oa an arzourez c'hallek a veze selaouet ar muiañ war Spotify gant 20 milion a selaouerien bep miz.

 Berzh ha brud 
Embannet he doa he albom kentañ, Journal intime, e 2017, ur bladenn blatin testeniekaet dindan daou vloaz. E 2018 ec'h embannas hec'h eil albom, Nakamura, a lakaas anezhi da vezañ brudet gant an holl gant ar ganaouenn Djadja. Garedonet eo bet an albom-mañ gant pladennoù diamant, gwerzhet ouzhpenn 550.000 skouerenn anezhi e Frañs hag ouzhpenn 1,2 milion er bedSensCritique : « Les 50 albums francophones les plus écoutés sur Spotify - Liste de 50 albums ». An albom gallek brudetañ er bed eo, gant 1,9 miliard a streamoù e miz Eost 2024. Berzh bras a rae he c'hanaouennoù er broioù gallek hag en estrenvro.

E 2020 e teuas er-maez he zrede albom, Aya. Garedonet e voe an albom-se gant div bladenn platin e 2023, gwerzhet 200 000 skouerenn anezhi« Aya Nakamura : 200.000 ventes pour l'album "Aya", certifié double platine » war Chartsinfrance. E miz Genver 2023 ec'h embannas he fevare albom, anvet DNK diwar anv he familh Danioko. Garedonet eo bet ar bladenn blatin seizh miz war-lerc’h ma oa deuet er-maez, gant 100 000 gwerzh.

Kregiñ a reas gant un droiad vroadel hag etrebroadel. Gwerzhet e voe an holl blasoù evit leuniañ teir sal Accor Arena dindan 15 munutenn, pe 60 000 plas.

D'ar 26 a viz Gouere 2024 e kanas da geñver digoradur C'hoarioù Olimpek an hañv e 2024, ha seniñ a reas ar muiañ a arvesterien en nozvezh gant 31 c'hoarier ; 4 milion a bellarvesterien a voe, ar muiañ a arvesterien en istor ar skinwel c'hall.

D'an 23 a viz C'hwevrer 2025 da 1 eur 48 e teuas klip ar single Djadja da vezañ ar bevare kanaouenn c'hallek en tu all d'ar miliard a weladennoù war YouTube, goude Dernière dance Indila hag Ego Willy William. Dont a reas da vezañ an arzourez kentañ en Afrika dezhi ur c'hlip gant ouzhpenn 1 miliard a weladennoù. Dont a ra ivez da vezañ an arzourez c'hallek kentañ o tizhout al live-se ar buanañ ar gwellañ, da lavaret eo dindan 6 vloaz.

 Prizioù 
Hed-da-hed he respet, un dek priz bennak zo bet roet dezhi, en o zouez 2 Victoires de la Musique, un NRJ Music Awards ha c'hoazh 4 Flammes, 2 Grand Prix SACEM hag ur W9 d'Or. Garedonet eo bet Aya Nakamura en holl lidoù priziañ pennañ e Frañs neuze.

Meur a wech eo bet anavezet he labour er bed a-bezh. Aet eo ar maout ganti e lidoù spagnol Los 40 Music Awards, er Music Moves Europe Talent Awards hag e roll ar gelaouenn Forbes. Ouzhpenn-se eo bet anvet meur a wech da geñver al lid stadunanat BET Awards hag ivez en MTV Europe Music Awards.

 Pladennoù 
 2017 :  Journal Intime  (Warner Music France, Rec 118, Parlophone)
 2018 :  Nakamura   (Warner Music France, Rec 118, Parlophone)
 2020 :  Aya   (Warner Music France, Rec 118, Parlophone)
 2023 :  DNK   (Warner Music France, Rec 118, Parlophone)

 Daveennoù 

Rummad:Kanerezed Bro-C'hall
Rummad:Kanerezed gallek
Rummad:Kanerezed Mali
Rummad:Ganedigezhioù 1995